[{"text_idx": "#000001", "text": "Maent yn dirweddau o bwysigrwydd cenedlaethol ac fe\u2019u dynodwyd a\u0302\u2019r statws uchaf o gadwraeth. Mae miliynau o ymwelwyr yn mwynhau\u2019r nodweddion hyn bob blwyddyn."}, {"text_idx": "#000002", "text": "Anaml y bu Parciau Cenedlaethol yn uwch o ran ymwybyddiaeth gyhoeddus a gwleidyddol. Mae mannau gwyrdd a gwyllt yn rhoi seibiant i bobl a chyfleoedd iddynt anadlu\u2019n rhydd. Yn anffodus, fodd bynnag, maent hefyd wedi\u2019u rhoi dan bwysau mawr ac yn cael eu cam-drin gan rai. Mae\u2019n rhaid i ni alluogi ymwelwyr i gael profiadau o safon fyd-eang a sicrhau nad yw\u2019r nodweddion arbennig yr ydym yn ceisio eu hamddiffyn yn cael eu difrodi. Rhaid i fuddiannau cymunedau lleol, busnesau a rheolwyr tir hefyd fod yn flaenllaw yn ein meddyliau."}, {"text_idx": "#000004", "text": "Gwaetha\u2019r modd, nid oes unrhyw un o ecosystemau Cymru ar hyn o bryd yn dangos yr holl rinweddau sy\u2019n gysylltiedig a\u0302 gwytnwch. At ei gilydd, mae amrywiaeth fiolegol yn dirywio, ac mae maint rhai cynefinoedd hefyd wedi gostwng yn sylweddol. Mae ein Harchwiliad Dwfn Bioamrywiaeth wedi nodi argymhellion uchelgeisiol er mwyn inni gyrraedd y targed 30\u00d730 a bydd Parciau Cenedlaethol yn rhan annatod o\u2019r ymdrech i fwrw ymlaen a\u0302 nifer o gamau allweddol."}, {"text_idx": "#000005", "text": "Mae Parciau Cenedlaethol yn gorchuddio tua 20% o arwynebedd tir Cymru ac felly, maent yn bartneriaid hanfodol wrth gyflawni ystod eang o flaenoriaethau cenedlaethol a lleol."}]